Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 3

1. Cikk Értelmezõ rész Egy Központi Pénzügyi és Szerzõdéskötõ Egység (a továbbiakban: KPSZE / CFCU — Central Finance and Contracts Unit) felállítását az Európai Bizottság és a Magyar Köztársaság között 1990. szeptember 3-án a PHARE program szabályozásáról létrejött keretmegállapodás, valamint az alábbi fejlemények ismeretében kell értékelni: — a PHARE program Magyar Köztársaságra vonatkozó részének 1990 óta bekövetkezett bõvülése, a megvalósítás alatt álló programok és projektek számának ezzel együtt járó növekedése, a PHARE program mint a magyar elõcsatlakozási stratégiát támogató eszköz szerepének változása, valamint a hatékony pénzügyi ellenõrzésrõl rendelkezõ EU rendeletekben megkövetelt fenntartható pénzügyi eljárások és vezetési struktúrák kialakításának szükségessége; — az a tény, hogy a PHARE program XXXX-ben olyan, hogy egy nagy Programme Management Unit (PMU) struktúrát támogat, ahol minden egységnek megvannak a maga különálló pénzügyi és számviteli feladatai, se a költséghatékonyság követelményeinek nem felel meg, se nem ésszerû. Az 1998. évi PHARE programoktól kezdve az összes intézményfejlesztési projektre (adott esetben más PHARE projektekre is) kiterjesztett hatáskörrel mûködõ KPSZE felállítása fokozza az áttekinthetõséget és az átláthatóságot, valamint elkerülhetõvé teszi a Bizottság felé történõ pénzügyi jelentéstételi és számviteli módszerek közötti divergenciát; — az 1998. évi PHARE programoktól kezdve az összes intézményfejlesztési projektre (adott esetben más PHARE projektekre is) kiterjesztett hatáskörrel, megfelelõ személyi feltételekkel mûködõ, a PHARE pénzügyi adminisztrációját, az elszámolásokat és a kifizetéseket a kormány nevében ellátó egység mûködtetésének a szilárd pénzgazdálkodásban és a hatékonyságban megmutatkozó elõnyei; bizonyos intézményfejlesztési projektek megvalósítását — ott, ahol a projekt jellege ezt megkívánja — a Bizottság kifejezett jóváhagyásával az illetékes ágazati minisztérium vagy intézmény meglevõ végrehajtó egységei végezhetik el; — a New Phare Orientations (a PHARE Új Orientációja), amely általánosan megköveteli: a) a Nemzeti Alap felállítását és egy Nemzeti Programengedélyezõ (National Authorising Officer — NAO) kinevezését a Pénzügyminisztérium szervezetében, b) az intézményfejlesztési projekteknél egy multiszektorális végrehajtó testület, a KPSZE (Központi Pénzügyi és Szerzõdéskötõ Egység) felállítását, valamint c) ott, ahol szükséges, korlátozott számú Végrehajtó Ügynökség (Implementing Agency — IA) létrehozását.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes